# Arveprins Gustav Adolf af Sverige

### Fra Wikipedia, den frie encyklopædi

Arveprins Gustav Adolf

Hans Kongelige Højhed prins Gustav Adolf af Sverige, hertug af Västerbotten, også kendt som arveprins Gustav Adolf (Gustaf Adolf Oscar Fredrik Arthur Edmund Bernadotte) (født 22. april 1906, død 26. januar 1947) var en svensk prins. Han var ældste søn af kong Gustav VI Adolf af Sverige og kronprinsesse Margaretha, og havde efterfulgt sin far som konge af Sverige hvis han ikke var død.

19. oktober 1932 giftede prinsen sig med prinsesse Sibylla af Sachsen-Coburg-Gotha. De fik fem børn:

- Prinsesse Margaretha (f. 1934)
- Prinsesse Birgitta (f. 1937)
- Prinsesse Désirée (f. 1938)
- Prinsesse Christina (f. 1943)
- Kong Karl XVI Gustav (f. 1946)

I 1930'erne var prins Gustav Adolf en stærk tilhænger af nazismen i Tyskland. Han donerede penge og var også gode venner med flere nazistledere, som for eksempel Hermann Göring.

Prins Gustav Adolf omkom i en flystyrt om eftermiddagen den 26. januar 1947 ved Kastrup Lufthavn i Danmark. Prinsen var på vej hjem til Stockholm efter et besøg hos daværende prinsesse Juliana og prins Bernhard af Nederlandene. Flyet havde 16 passagerer og seks besætningsmedlemmer, og alle omkom. Blandt de omkomne var også den amerikanske sanger og skuespiller Grace Moore. Bagefter blev det påstået, at flyet blev udsat for sabotage som hævn for prinsens nazisympati.

Hentet fra "http://da.wikipedia.org../../../a/r/v/Arveprins_Gustav_Adolf_af_Sverige_4f54.html"

Kategorier: Svenske kongelige

##### Views

- Artikel
- Diskussion
- Nuværende version

##### Søg

##### Andre sprog

- Català
- Deutsch
- English
- Español
- Suomi
- Nederlands
- Norsk (bokmål)
- Svenska
- 中文